**Ocuparea și Șomajul în anul 2024**

**(conform datelor BNS și ANOFM)**

|  |  |  |
| --- | --- | --- |
|  | Anul2023 | Anul2024 |
| Forţa de muncă | **929,5** | **889,1** |
| Populaţia ocupată | **886,9** | **853,9** |
| Şomeri conform BIM | **42,6** | **35,2** |
| Rata șomajului | **4,6** | **4,0** |
| Persoane înregistrate la ANOFM | **65,0** | **59,4** |
| Şomeri înregistraţi la ANOFM | **26,5** | **18,8** |
| Locuri vacante înregistrate la ANOFM | **32,2** | **33,1** |
| Nivelul acoperirii cererii de forță de muncă, șomeri/locuri vacante | **0,8** | **0,6** |
| Nivelul acoperirii cererii de forță de muncă, șomeri/locuri vacante | **2,0** | **1,8** |

**Forța de muncă** în anul 2024 a constituit **889,1** mii persoane fiind în descreștere cu **4,3%** față de anul 2023.

În anul **2024** Produsul Intern Brut a stagnat, înregistrând o creștere nesemnificativă de doar 0,1% față de 2023, fără a reuși să recupereze pierderile din criza din 2022, când economia s-a contractat cu 4,6%.

**Populația ocupată** a constituit **853,9** mii persoane față de **886,9** mii în anul 2023 (cu **3,7%** mai puțin). Distribuția ponderii persoanelor ocupate conform mediului de reședință a fost următoarea: **50,4%** - mediul rural și respectiv, **49,6%** - mediul urban. Ponderile persoanelor ocupate în anul 2024 pe **activități economice** a depășit ușor valorile înregistrate la unele activități comparativ cu anul 2023, iar la unele se atestă scădere: *Servicii* – **61,0%** (în 2023 – 57,6%), *Agricultură* – **18,1%** (în 2023 – 20,9%), *Industria* – **13,4 %** (în 2023 – 14,4%), (inclusiv *Industria prelucrătoare* – **11,3%** (în 2023 – 12,2%)), *Construcții* – **7,5%** (în 2023 – 7,1%). Repartizarea ocupării după forme de proprietate arată că sectorul privat a absorbit – **63,5%** din populația ocupată, și numai **36,5%** sectorul public.

Ponderea persoanelor, care au avut un loc de muncă informal a constituit **20,6%** din total persoane ocupate. Cea mai mare pondere a persoanelor ocupate informal în activităţile non-agricole este înregistrată în construcţii (**63,3%** din totalul persoanelor ocupate în construcţii).

**Numărul șomerilor** estimat conform definiției Biroului Internațional al Muncii (BIM) în anul 2024 a fost de **35,2 mii** față de **42,6 mii** în anul 2023. Conform bazei de date a Agenției Naționale pentru Ocuparea Forței de Muncă (ANOFM), numărul șomerilor înregistrați s-a diminuat cu **29%** comparativ cu anul 2023 (de la **26,5 mii** la **18,8 mii**). În distribuția lor conform **reședinței** denotă, o pondere mai mare a şomerilor (**59%**) din mediul rural, iar repartizarea lor conform vârstei atestă, că grupul de vârstă de **35 – 49 ani** posedă cea mai înaltă capacitate de muncă (**42%**). Totodată, **22%** din șomerii înregistraţi erau prima dată în căutarea unui loc de muncă. Distribuția conform **studiilor** relevă, că practic 2 șomeri din 3 (**62%)** nu aveau o calificare profesională. Ponderea șomerilor **plasați** per total înregistrați în anul 2024 (38%) a crescut cu 4 p.p. față de 2023 (34%), totodată numărul mare al șomerilor fără calificare este în continuare un obstacol major, care reduce pe termen scurt și mediu șansele de ocupare a acestora și necesită eforturi sustenabile pentru antrenarea lor în cursuri de formare profesională și certificarea competențelor dobândite în contexte de educație informală și nonformală.

**Rata șomajului** conform BIM la nivel național a constituit **4,0%,** fiind în descreștere față de 2023- **4,6%.** O atenție deosebită necesită grupul **tinerilor NEET** (care nu învață și nu lucrează), ponderea căruia în grupul tinerilor de **15-34 ani** a constituit **25,4%** și s-a diminuat ușor comparativ cu anul 2023 (**27,6%).**

În anul 2024 în baza de date a ANOFM au fost înregistrate **33126** locuri de muncă declarate vacante, din care doar **4190** (**13%)** – în mediul rural, șomerii din mediul rural constituind **11130** persoane (**59%**). Din locurile de muncă vacante înregistrate **53%** au fost pentru muncitori calificați, **50%** din ele aparținând sectorului privat. Cele mai multe locuri vacante sunt în *Alte activități de servicii* – **38%**, *Comerț cu ridicata și amănuntul* – **12%,** *Industrie* – **11%,** *Agricultură, silvicultura**şi pescuit* – **10%,** *Adiministrația publică și apărare* – **8%** ş.a**.**

În anul 2024 nivelul acoperirii cererii de forță de muncă a rămas practic la nivelul anului 2023 (0,6versus 0,8)**,** totodată nivelul acoperirii cererii de forță de muncă în mediul rural este triplu faţă de nivelul total pe ţară.

**Concluzii-cheie**:

1. **În anul 2024, urmare a reducerii activității economice în anumite sectoare, cererea pentru forța de muncă a fost într-o ușoară diminuare.** La fel și numărul populației ocupate a scăzut cu 3,7% față de anul 2023, respectiv și rata de ocupare s-a micșorat cu 0,4 p.p. Cele mai semnificative scăderi ale numărului de persoane ocupate s-au înregistrat în agricultură, industrie și transporturi.
2. **Concomitent cu dimiuarea ratei de ocupare s-a redus și rata șomajului.** Numărul șomerilor BIM a scăzut cu 17,4% comparativ cu anul 2023, respectiv și rata șomajului a descrescut cu 0,6 p.p. față de anul 2023.
3. Deși numărul **șomerilor înregistrați** la ANOFM a fost în descreștere cu 29% față de anul 2023, numărul mare al șomerilor fără calificare (62%) este în continuare un obstacol major, care reduce pe termen scurt și mediu șansele de ocupare a acestora și necesită eforturi sustenabile pentru antrenarea lor în cursuri de formare profesională și certificarea competențelor dobândite în contexte de educație informală și nonformală.
4. Impedimentul principal în echilibrarea cererii cu oferta de muncă rămâne pe de o parte, lipsa locurilor de muncă bine plătite, în special în mediul rural, iar pe de altă parte, lipsa forței de muncă calificate.

**Observatorul pieţei muncii și managementul performanței**